Na temelju članka 19. stavka 5. Odluke o javnim priznanjima Općine Jelenje („Službene novine Općine Jelenje“ 58/23.) i članka 33. stavka 1. točke 23. Statuta Općine Jelenje („Službene novine Općine Jelenje“ 59/23.), Općinsko vijeće Općine Jelenje na 21. sjednici održanoj dana 20. rujna 2024. donosi

**ODLUKU**

**o dodjeli Nagrade pojedincu za životno djelo**

**Članak 1.**

Nagrada pojedincu za životno djelo dodjeljuje se

**KOVILJKI BAN**

koja je svojim dugogodišnjim radom i djelovanjem te neumornom predanošću i brigom za mještane Općine Jelenje olakšala brojne živote u najtežim trenucima i time svojim svakodnevnim primjerom pokazala kako jednostavne, ali iskrene i predane geste mogu učiniti svijet boljim mjestom.

**Članak 2.**

Nagrada za životno djelo Općine Jelenje uručit će se na svečanoj sjednici Općinskog vijeća koja će se održati dana 27. rujna 2024. god. povodom Dana Općine Jelenje.

**Članak 3.**

Ova Odluka stupa na snagu danom objave u „Službenim novinama Općine Jelenje”.

|  |  |
| --- | --- |
| KLASA: | **024-04/24-01/4** |
| URBROJ: | **2170-20-03-03/09-24-5** |
| Dražice, | **24. rujna 2024.** |

PREDSJEDNICA OPĆINSKOG VIJEĆA OPĆINE JELENJE

Izabela Nemaz